Gee jou kind die voordeel van wêreldklas toekomsgerigte onderrigSkermgreep uit die video As ŉ ouer wil ŉ mens net die beste hê vir jou kind. Saam droom julle oor ŉ beroepstoekoms, ŉ gesonde en gebalanseerde gesinslewe, en ŉ hele rits ander “eendags”. Die realiteit is egter dat daardie “eendag” veel nader is as wat ŉ mens besef … en dat besluite wat jy vandag oor jou kind se skoolloopbaan neem, verreikende gevolge kan hê. Die vraag is dus: Waar sien jy jóú kind in 2040? Kom ons kyk na die feite: Die huidige skoolsisteem is nie gerat om leerders voor te berei vir die wêreld waarin hul moet funksioneer nie. Dink byvoorbeeld aan die konstante vooruitgang in tegnologie, vervoer, kommunikasie, en programmering. Dit inaggenome, is die gebrek aan vernuwing en transformasie binne leerstelsels angswekkend. Klaskamers berei ons kinders voor vir ŉ wêreld wat nie meer bestaan nie. G’n wonder werkloosheid, onder die jeug veral, sluit al hoe meer mense in wat skynbaar ŉ “goeie geleentheid” tot onderrig ontvang het nie. Jy as ouer knik dalk jou kop, “Ek weet! Maar, is daar ander opsies? En kan ek dit bekostig?” Die goeie nuus is dat die antwoord op beide hierdie vrae ŉ besliste “ja” is. MOS-Wêreldwyd se aanlyn tuisskool maak toekomsgerigte onderrig ŉ prioriteit én realiteit deur ŉ sekere manier van dink en doen by ons leerders te kweek. As span spits ons onsself toe om die ses belangrikste en wêreldwyd aanvaarde bevoegdhede daagliks deel van die leerproses te maak. Hierdie vaardighede word internasionaal erken as kritiese denke, kreatiwiteit, kommunikasie, saamwerk, burgerskap, en karakterbou. Die fokus is dus nie op ŉ spesifieke uitkoms nie, maar om deur hierdie vaardighede op ŉ onsekere toekoms voorbereid en toegerus te wees. Die platform, wat wêreldwyd aanlyn beskikbaar is, maak gebruik van leermetodes wat op die nuutste navorsing geskoei is om lewenslange free learners te kweek en is beskikbaar vir graad 4- tot 11-leerders. Ons waarborg een-tot-een terugvoer, laat leerders toe om teen hul eie pas te leer, en rugsteun jou en jou kind met uiters bekwame leerbestuurders en vakkundiges. Aan die einde van hul skoolloopbaan lê leerders die IEB-eksaminering af. Boonop het jy slegs ŉ goeie rekenaar (met kamera en mikrofoon vir groepwerk), ŉ 10 Mbps- internetverbinding, en rugsteunkrag vir moontlike kragonderbrekings nodig om deel van hierdie aanlyn tuisskool te word. Neem hande met MOS-Wêreldwyd om toekomsgerigte aanlyn leer ŉ realiteit te maak. Inskrywings by ons aanlyn tuisskool is nou oop vir 2022! Besoek https://www.moswereldwyd.co.za/ en maak vandag nog die keuse om toekomsgereedheid vir jou kind te kies! Minette Bell, Potchefstroom Wat ‘n verligting. My kinders kan kreatief wees en dinge leer wat jy nie by ‘n skool kan leer nie. Nou kan ons op hulle sport konsentreer en nog meer. My drie kinders geniet elke oomblik en het so handig geraak met die tegnologie. Karleine Herbst, George Die skoolwerk is baie netjies “verpak” in hanteerbare borrels of onderwerpe, wat die kind stimuleer om meer van die vak te wil weet. Die leerbestuurders se terugvoer is altyd positief en opbouend. Die MOS-sisteem werk, want die mense agter die sisteem is passievol en dink uit die boks uit! Sarina van der Sandt, Memel Ons is meer as tevrede met die MOS as tuisonderrigstelsel vir Matthys, gr.9. Die lesse word interessant aangebied en is uitdagend vir die leerders. Die leerbestuurders is hulpvaardig en skroom nie om te help as daar hulp nodig is nie. Baie dankie vir die inisiatief. Ek dink dis puik dat die kinders soveel lewensvaardighede aanleer wat hulle nie in hoofstroomskole sou leer nie.